Olulised tegelased on ka Indreku kaks õde, Adele ja Maret, kellest esimene esindab pealtnäha nõrga, neurootilise ja loomingulise naise tüüpi (kuid kelles võib avalduda ka  väga tugev sisu), Maret on pragmaatilisem ja isepäisem, kuid mitte kujutlusvõimetu. Samuti on oluline roll Indreku isal Arturil ja onu Osvaldil ning Tooma isal Joosepil, kes kolmekesi esindavad kolme eestlase tüüpi: Tallinna edukas advokaat, pisut tõusiklusse kalduv ärimees ja tõsine ning töökas kalurist talumees. Olulise sõnumiga kõrvaltegelastest tuleb nimetada veel Artur Kallaste ja Joosep Roo abikaasasid, Nõukogude agenti Vorontsovi, rätsepmeister Sammalt abikaasa Astaga, vabadussõjalast kapten Ploompuud,  Toomas Roo õde Marjut ja Arturi väimeest, aferist Leo Solbat.